Missatge: Centenars de persones presenten sol·licitud per optar a un dels 150 llocs de treball que ofereix la Roca VillageRedacció Actualitzat a les 14:50 h   21/05/2013Èxit rotund de la convocatòria del centre comercial La Roca Village per contractar 150 persones. Centenars de persones han fet una llarga cua per entregar una sol·licitud de feina. Seran llocs de treball majoritàriament de venedors per a la temporada d'estiu de les principals firmes de moda que hi ha al centre. Es demana el coneixement, tant escrit com oral, d'anglès o francès, i es valorarà, a més a més, el domini d'altres idiomes com el rus, el xinès o l'àrab. Els candidats haurien de tenir experiència en el sector de la moda i en atenció als clients, i poden entregar la sol·licitud aquest dimarts i dimecres.D'altra banda, està previst que les obres per a l'ampliació del complex de botigues de roba i complements de luxe de fora de temporada acabin l'estiu del 2014. Quan el projecte estigui acabat, La Roca Village ocuparà 24.000 metres quadrats i tindrà 40 botigues noves, per a les quals es crearan 300 llocs de treball.La Roca Village és un "outlet" de botigues de roba i complements de luxe que actualment té més de 100 botigues de moda de marques nacionals i internacionals, entre les quals hi ha Burberry, Coach, Hackett, Loewe, Ralph Lauren, Swarovski o Zegna..VÍDEO:.http://www.324.cat/video/4582853/Centenars-de-persones-fan-cua-per-treballar-a-la-Roca-Village

Resposta: Bona noticia que es creeïn llocs de treball, i conec a molta gent que treballa o ha treballat a la Roca Village. Sempre està ple.